Vastavalt Sindi Linnavalitsuselt saadud kaevetööde kooskõlastusele võib Water Ser Lääne-Eesti OÜ sulgeda alates tänasest linna tänavaid, kus alustatakse vee- ja kanalisatsioonitorustike rajamisega. Sindi abilinnapea Marko Šorin selgitas, et lepingu järgi kohustatakse tööde teostajat tööpiirkonda jäävaid elanikke teavitama paar-kolm nädalat enne kaevetööde algust. Vajalikku infot jagatakse tööde käigu kohta linna ajalehes ja veebi teadetes. Möödunud nädalal jõudsid  teated elanike postkastidesse.